IPL 2021: ഡിസി x എസ്ആര്എച്ച് തലപ്പത്തേക്കു കയറാന് ഡിസി, എസ്എര്എച്ചിന് ജയിക്കണം ദുബായ്: ഐപിഎല്ലിലെ 33ാമത് മല്സരത്തില് മുന് ചാംപ്യന്മാരായ സണ്റൈസേഴ്സസ് ഹൈദരാബാദിനെ തോല്പ്പിച്ച് ഒന്നാംസ്ഥാനം തിരിച്ചുപിടിക്കുകയെന്ന ലക്ഷ്യത്തോടെയാണ് ഡല്ഹി ക്യാപ്പിറ്റല്സ് ഇറങ്ങുന്നത്. എന്നാല് എസ്ആര്എത്തിന് ഇതു ജീവന്മരണ പോരാട്ടമാണ്. പോയിന്റ് പട്ടികയില് അവസാന സ്ഥാനത്തുള്ള അവര് വിജയത്തില് കുറഞ്ഞതൊന്നും ലക്ഷ്യമിടുന്നില്ല. എട്ടു മല്സരങ്ങളില് നിന്നും ആറു ജയവും രണ്ടു തോല്വിയുമടക്കം 12 പോയിന്റോടെയാണ് റിഷഭ് പന്തിന്റെ ഡിസി രണ്ടാംസ്ഥാനത്തു നില്ക്കുന്നത്. ഒരു മല്സരം കുറച്ചു കളിച്ച എസ്ആര്എച്ചിന് ഏഴു മല്സരങ്ങളില് ജയിക്കാനായത് ഒന്നില് മാത്രമാണ്. ആറെണ്ണത്തിലും അവര് തോല്ക്കുകയായിരുന്നു. രണ്ടു പോയിന്റ് മാത്രമേ എസ്ആര്എച്ചിനുള്ളൂ. മല്സരത്തിനു മണിക്കൂറുകകള് മുമ്ബ് എസ്ആര്എച്ച് ക്യാംപില് കൊവിഡ് പിടിപെട്ടത് മല്സരത്തെ ബാധിക്കുമോയെന്ന ആശങ്കയിലാണ് ക്രിക്കറ്റ് പ്രേമികള്. പേസര് ടി നടരാജനാണ് കൊവിഡ് സ്ഥിരീകരിച്ചിരിക്കുന്നത്. ഇതേ തുടര്ന്ന് ആറു പേര് ഐസൊലേഷനിലാണ്. ഓള്റൗണ്ടര് വിജയ് ശങ്കറും ഇക്കൂട്ടത്തിലുണ്ട്. അതുകൊണ്ടു തന്നെ വിജയ് ഇന്നത്തെ മല്സരത്തില് കളിക്കില്ല. source: oneindia.com